“Калі кампанія “Будзьма беларусамі!” толькі пачыналася, мы вырашылі, што яе падмуркам стануць нашыя гісторыка-культурныя асаблівасці, якія робяць нас адметнымі і даюць магчымасць захаваць незалежнасць краіны, — кажа каардынатар кампаніі Ніна Шыдлоўская. — Мы ладзілі шматлікія культурныя мерапрыемствы, каб навучыць неабыякавых грамадзянаў выходзіць на публіку, і плён ад гэтага ёсць — усё болей і болей грамадскіх ініцыятыў і праектаў з’яўляецца па ўсёй краіне. Так паўстала кампанія “Разам да справы”, якая аб’ядноўвае беларусаў, што хочуць быць карыснымі для свайго рэгіёна”.